Općinski načelnik Općine Velika Pisanica dana 27. studenog 2024. za potrebe provedbe aktivnosti projekta **„Zaželi jednakost“,** **Kodni broj: SF.3.4.11.01.0268** po natječaju **iz Programa Učinkoviti ljudski potencijali 2021.-2027. pod nazivom Zaželi - prevencija institucionalizacije** koji se sufinancira iz Europskog socijalnog fonda plus, a na temelju Odluke o financiranju Ministarstva rada, mirovinskoga sustava, obitelji i socijalne politike raspisuje

**JAVNI NATJEČAJ**

za zasnivanje radnog odnosa na određeno, puno radno vrijeme na radnom mjestu **radnik/ca na poslovima pružanja usluge i** **podrške ranjivim skupinama** (zamjena za djelatnicu)**.**

**Mjesto rada**: naselja Općine Velika Pisanica, rad na terenu

**Vrsta zaposlenja:**Na određeno, do 27 mjeseci uz probni rad od 3 mjeseca, novootvoreni poslovi

**Broj radnih mjesta:** 1

**Radno vrijeme:** puno radno vrijeme

**Način rada:** smjena – prijepodne

**Plaća:** plaća radnika minimalna je plaća propisana Zakonom o minimalnoj plaći u (NN br. 118/18 i 120/21) i Uredbom o visini minimalne plaće za 2024. godinu (NN, br. 125/23).

**Smještaj:** nema smještaja

**Naknada za prijevoz**: djelomično

**Rok za prijavu:** od 27.11.2024. do: 7.12. 2024.

**Minimalna razina obrazovanja:**

* Osnovna škola

**Radno iskustvo:** prednost, ali ne i uvjet

**Očekivani početak rada:** 16.12.2024.

**Opis posla:**

* pružanje usluge potpore i podrške osobama starijim od 65 godina i odraslim osobama s invaliditetom,
* organiziranje prehrane,
* obavljanje kućanskih poslova,
* održavanje osobne higijene,
* zadovoljavanje drugih svakodnevnih potreba,
* preuzimanje i podjela higijenskih paketa korisnicima,
* vođenje evidencije pruženih usluga,
* obavlja i druge poslove koje joj/mu povjeri voditelj projekta, ili su u skladu sa zakonom, statutom i aktima organizacije.

**Prednost pri zapošljavanju:**

* domicilnost
* iskustvo rada na poslovima pružanja usluge i podrške starijim i nemoćnima
* posjedovanje kvalifikacije Gerontodomaćica/in
* vozačka dozvola „B“ kategorije
* aktivni vozač
* korištenje osobnog automobila
* zdravstvena i fizička sposobnost

**Od kandidata se očekuje:** odgovornost, organiziranost, komunikativnost, točnost u izvršavanju poslova, otvorenost, poštivanje različitosti, fleksibilnost, dosljednost, osjetljivost prema ranjivim skupinama, emocionalna stabilnost i motiviranost.

**Potrebna dokumentacija za prijavu na natječaj:**

1. Ispunjen prijavni obrazac
2. Životopis na hrvatskom jeziku u kojem se navode osobni podaci, kontakt podaci, dosadašnje obrazovanje, radno i volontersko iskustvo, osnovne vještine i sposobnosti i druge važne informacije
3. Preslika osobne iskaznice
4. Preslika dokumenta o završenom obrazovanju
5. Uvjerenje da se protiv kandidata ne vodi kazneni postupak
6. Elektronički zapis o radno pravnom statusu / e-radna knjižica
7. Potvrda o zdravstvenom stanju izabranog liječnika obiteljske medicine
8. Preslike/dokazi za ostvarivanje prednosti pri zapošljavanju (ako je primjenjivo)

**Rok za prijavu:**

Rok za prijavu je **7. prosinca 2024.**

**Način prijave na natječaj:**

Preporučenom poštanskom pošiljkom ili osobnom predajom u zatvorenoj kuverti. Prijave sa svom natječajnom dokumentacijom se podnose zaključno s 7.12.2024., na adresu:

* Općina Velika Pisanica, Trg hrvatskih branitelja 3, 43271 Velika Pisanica Prijave se podnose na prijavnom obrascu s obaveznom naznakom na kuverti

**„Prijava za zapošljavanje „Zaželi jednakost“ – Ne otvaraj“**

Nepravilno dostavljene prijave i prijave pristigle nakon navedenog roka neće se razmatrati.

Nepotpune prijave i/ili prijave prijavitelja koji ne ispunjava formalne uvjete iz natječaja, bit će odbačene i neće se razmatrati.

Kandidati/kandidatkinje izabrani, temeljem dokazanih prednosti, u uži krug, bit će pozvani na razgovor. Kandidati/kandidatkinje koji nisu pozvani na razgovor bit će o tome obaviješteni.

**Sve dodatne upite** vezane uz dostave prijave za zasnivanje radnog odnosa i program Zaželi možete dobiti u Općini Velika Pisanica putem emaila: info@velika-pisanica.hr ili telefona 043/883-920.

Prijavom na natječaj prijavitelji/ice su suglasni da Općina Veliki Grđevac i Općina Velika Pisanica kao voditelji zbirke osobnih podataka može prikupljati, koristiti i dalje obrađivati podatke u svrhu provođenja natječajne procedure, sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN 42/18).

KLASA: 990-01/24-01/11 Općinski načelnik

URBROJ: 2103-19-03-24-30 Fredi Pali, v.r.

Velika Pisanica, 27. studenog 2024.



